Rozsudok Okresného súdu Prievidza sp. zn. 20T/103/2025 z 14. 1. 2026
Rozsudok Okresného súdu Prievidza z 14. januára 2026, sp. zn. 20T/103/2025, ECLI:SK:OSPD:2026:3825011194.2
Súd: Okresný súd Prievidza
Spisová značka: 20T/103/2025
ECLI: ECLI:SK:OSPD:2026:3825011194.2
Dátum vydania: 14. 1. 2026
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/103/2025 3825011194 14. 01. 2026 Mgr. Alexandra Čerňanská Pindejová ECLI:SK:OSPD:2026:3825011194.2
ROZSUDOK V MENE SLOVENSKEJ REPUBLIKY Okresný súd Prievidza v trestnej veci vedenej proti obvinenému A. B., nar. XX.XX.XXXX v A., trvale bytom C. D. E., t.č. vo výkone väzby v Ústave na výkon trestu odňatia slobody a Ústave na výkon väzby Ilava, pre prečin ohrozenia pod vplyvom návykovej látky podľa § 289 odsek 3 písmeno a) Trestného zákona a iné, samosudkyňou Mgr. Alexandrou Čerňanskou Pindejovou na verejnom zasadnutí konanom dňa 14. januára 2026 v Bánovciach nad Bebravou, takto rozhodol: Podľa § 334 odsek 4 Trestného poriadku súd schvaľuje dohodu o vine a treste uzatvorenú medzi prokurátorom Okresnej prokuratúry Partizánske a obvineným A. B., nar. XX.XX.XXXX zo dňa 22.12.2025, č.k. Pv 232/25/3305 - 45, čo potvrdzuje týmto rozsudkom: Obvinený A. B., nar. XX.XX.XXXX v A., trvale bytom C. D. E., t.č. vo výkone väzby v Ústave na výkon trestu odňatia slobody a Ústave na výkon väzby Ilava je
v i n n ý, ž e
dňa 06.10.2025 v čase o 11:40 h ako vodič viedol osobné motorové vozidlo továrenskej značky Škoda Fabia s evidenčným číslom F., modrej farby v obci C. D. E., časť G. E., okres A. po miestnej komunikácií v smere od cesty H. k salašu "C.", kde bol pri rodinnom dome s popisným číslom H.XX E. I. G. E. zastavený a kontrolovaný hliadkou Obvodného oddelenia Policajného zboru Partizánske, pričom počas kontroly dokladov nepredložil vodičský preukaz a následnou lustráciou bolo zistené, že vozidlo viedol napriek tomu, že bol trestným rozkazom Okresného súdu Prievidza číslo konania 0T/23/2025-60 zo dňa 21.08.2025, ktorý nadobudol právoplatnosť dňa 21.08.2025 uznaný vinným zo spáchania prečinu ohrozenia pod vplyvom návykovej látky podľa § 289 odsek 1 Trestného zákona, ktorým mu bol uložený trest zákazu činnosti viesť motorové vozidlá akéhokoľvek druhu v trvaní 18 (osemnásť) mesiacov, pričom počas tejto kontroly bol hliadkou vyzvaný, aby sa podrobil dychovej skúške na zistenie alkoholu v dychu, prístrojom AlcoQaunt 6020 plus s výrobným číslom J. s čím súhlasil a vykonanou dychovou skúškou mu bola dňa 06.10.2025 v čase o 11:44 h nameraná hodnota 0,92 mg/l alkoholu v dychu, opakovanou dychovou skúškou tým istým prístrojom mu bola dňa 06.10.2025 v čase o 12:00 h nameraná hodnota 0,96 mg/l alkoholu v dychu a druhou opakovanou dychovou skúškou tým istým prístrojom mu bola dňa 06.10.2025 v čase o 12:20 h nameraná hodnota 0,85 mg/l alkoholu v dychu, teda - vykonával v stave vylučujúcom spôsobilosť, ktorý si privodil vplyvom návykovej látky inú činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, hoci bol za taký čin v predchádzajúcich dvadsiatich štyroch mesiacoch odsúdený, - maril výkon rozhodnutia súdu tým, že vykonával činnosť, na ktorú sa vzťahuje rozhodnutie súdu o zákaze činnosti, č í m s p á ch a l
prečin ohrozenia pod vplyvom návykovej látky podľa § 289 odsek 3 písmeno a) Trestného zákona v súbehu s prečinom marenia výkonu úradného rozhodnutia podľa § 348 odsek 1 písmeno d) Trestného zákona. Za
to
sa
o d s u d z u j e:
Podľa § 289 odsek 3 Trestného zákona, s použitím § 41 odsek 1 Trestného zákona, § 36 písmeno l) Trestného zákona, § 37 písmeno h), písmeno m) Trestného zákona, § 38 odsek 2 Trestného zákona, na úhrnný trest odňatia slobody vo výmere 12 (dvanásť) mesiacov nepodmienečne. Podľa § 48 odsek 2 písmeno b) Trestného zákona súd obvineného na výkon trestu odňatia slobody zaraďuje do ústavu na výkon trestu odňatia slobody so stredným stupňom stráženia. Podľa § 61 odsek 1, odsek 2, odsek 3 Trestného zákona, s poukazom na § 36 písmeno l) Trestného zákona, § 37 písmeno h), písmeno m) Trestného zákona, § 38 odsek 2 Trestného zákona súd obvinenému ukladá trest zákazu činnosti viesť motorové vozidlá akéhokoľvek druhu vo výmere 67 (šesťdesiatsedem) mesiacov. odôvodnenie: Dňa 22.12.2025 bol Okresnému súdu Prievidza doručený návrh prokurátorky Okresnej prokuratúry Partizánske na schválenie dohody o vine a treste pod č.k. Pv 232/25/3305, ktorú dohodu uzatvorila prokurátorka Okresnej prokuratúry Partizánske s obvineným dňa 22.12.2025 v znení uvedenom vo výrokovej časti tohto rozsudku. Konanie o dohode o vine a treste začala prokurátorka z dôvodu, že výsledky vyšetrovania dostatočne odôvodňovali záver, že predmetný skutok je trestným činom, spáchal ho obvinený, pričom obvinený sa k jeho spáchaniu priznal a dôkazy nasvedčujú pravdivosti jeho priznania. Samosudkyňa preskúmala obsah podaného predmetného návrhu na schválenie dohody o vine a treste, ako i obsah celého na vec sa vzťahujúceho spisového materiálu a v zmysle § 331 odsek 1 písmeno a) Trestného poriadku určila termín verejného zasadnutia, na ktorý bol predvedený obvinený, upovedomený obhajca obvineného, prokurátorka Okresnej prokuratúry Partizánske. Na verejnom zasadnutí po prednesení návrhu dohody o vine a treste prokurátorkou Okresnej prokuratúry Partizánske, obvinený na všetky otázky samosudkyne uvedené v ustanovení § 333 odsek 3 písmeno a) až j) Trestného poriadku odpovedal: ,,Áno". Samosudkyňa opätovne preskúmala v zmysle § 331 odsek 1 Trestného poriadku predložený návrh dohody o vine a treste, ako aj pripojený vyšetrovací (trestný spis) Okresného riaditeľstva Policajného zboru v Partizánskom ČVS: I./E., pričom nezistila žiadne závažné porušenia procesných predpisov, ani že by navrhovaná dohoda o vine a treste bola zrejme neprimeraná alebo nespravodlivá. Preto v zmysle § 334 odsek 4 Trestného poriadku predmetnú dohodu o vine a treste samosudkyňa schválila, čo potvrdila rozsudkom, ktorý verejne vyhlásila. Poučenie: Proti tomuto rozsudku nie je prípustné odvolanie ani dovolanie, okrem dovolania podľa § 371 odsek 1 písmeno c) Trestného poriadku alebo § 371 odsek 2 druhá veta Trestného poriadku. Rozsudok nadobúda právoplatnosť vyhlásením.

